ועדת הפנים ואיכות הסביבה, כנסת 16, פרוטוקול מספר 292, 2004-10-13 09:30

יורי שטרן: אנחנו בהכנה לקריאה שנייה ושלישית, ואני שמח שבשנה האחרונה אנחנו קידמנו שורה של תיקונים קטנים לחוקים שקשורים לעניינים מוניציפליים שבסך-הכול מטרתם לשפר את תקינות המערכת הזאת.

יורי שטרן: על רקע המשבר הגדול והאיום והנורא שפרץ במערכת שהוא ביסודו משבר כספי תקציבי, אין ספק שתפקוד המערכת ואי יעילותן של עיריות רבות; ניצול לא משכיל ולא תקין של כספי הציבור הם שגרמו ישירות למשבר, אם לא בכלל היו ביסוד ההתפתחות שהביאה לקריסה.

יורי שטרן: לכן אם באמצעות תיקונים קטנים בהתנהגות המערכת העירונית יכולים להביא להרכבת צוות עובדים מקצועי יותר, פחות פוליטיזציה בחום העירוני ושקיפות גדולה יותר, נתרום תרומה חשובה, לדעתי, לשינוי המצב לטובה.

יורי שטרן: אף על פי שאני חושב שבלי רפורמה יסודית מאוד בכל מה שקשור לשלטון המקומי וליחסיו עם השלטון המרכזי יש מגבלה להתקדמות, אבל בכל זאת שיפרנו.

רשף חן: פשוט לשחרר אותם מהעבודה של רווחה וחינוך, שזה בכלל לא תפקידם.

יורי שטרן: דעתי היא שהדברים שניתנים לאזרח לפי החוק הפדרלי וגם מתוקצבים ביסודם בתקציב המדינה לא צריכים לעבור אחר-כך טרנספורמציה ולהיות תלויים---

רשף חן: למה שירותי הרווחה שאזרח מקבל יהיו תלויים בעיר שהוא גר בה?

רשף חן: מה ההיגיון בזה?

רשף חן: הרי זה אמור להיות ממומן על-ידי מס הכנסה; למה אזרח שגר בעיר עשירה יקבל שירותי רווחה טובים יותר מאזרח שגר בעיר ענייה?

יורי שטרן: ואז גם קורים העיכובים בהעברת התשלומים.

יורי שטרן: זאת גם דעתי.

יורי שטרן: בבקשה, תציג לנו את החוק, ותזכיר את הסוגיות המרכזיות שעלו בדיון.

רשף חן: בחוק יש שני תיקונים עיקריים.

רשף חן: כבר עכשיו עובדים בכירים אמורים להיבחר במכרז, אלא שאין שום הגדרה לאותה ועדה שתבצע את המכרז.

רשף חן: מטרת החוק הוא לקבוע מהי הוועדה שתבצע את המכרז לעובדים הבכירים ברשויות המקומיות, ואנחנו ניסינו לבנות ועדה שתהיה מאוד מאוזנת ומקצועית.

רשף חן: היא כוללת את ראש העיר, שני נציגים של מועצת העיר – אחד מהקואליציה ואחד מהאופוזיציה – מנכ"ל העירייה שמייצג גם את המנגנון ואת שיקוליו, ובמידה רבה הוא גם נאמן לראש העיר, והחמישי הוא אדם מקצועי שימנה שר הפנים שאמור להיות בעל מקצוע מקביל.

רשף חן: כלומר, אם ממנים גזבר זה צריך להיות גזבר, אם ממנים עורך-דין זה צריך להיות עורך-דין וכדומה.

רשף חן: אנחנו גם קובעים שהיועץ המשפטי לעירייה ישמש משקיף.

רשף חן: יש דיון שתמיד חוזר שוב ושוב האם טוב או לא טוב שהיועץ המשפטי לעירייה יהיה חבר בעל זכות הצבעה בוועדות מן הסוג הזה.

יורי שטרן: החלטנו שלא.

רשף חן: נכון.

רשף חן: החלטנו שלא, ואני אישית חושב שזה נכון שלא.

יורי שטרן: ונוכחותו היא כמעט אוטומטית גם בלי החקיקה.

רשף חן: בדיוק.

רשף חן: קבענו סייג שכאשר בוחרים יועץ משפטי, כמובן, כי הוא לא יכול תיקון חשוב נוסף הוא הנושא של המנכ"ל.

רשף חן: הניסיון מלמד שיש אינטרס ברור לאפשר לראש העיר לבחור את המנכ"ל שלו ולאפשר לראש עיר חדש שנכנס להחליף את המנכ"ל הקודם.

יורי שטרן: הפרדנו את המשרה הזו כמשרת אמון.

רשף חן: כן.

רשף חן: אנחנו גם משתמשים באותה ועדה כוועדת כשירות; כלומר הוא לא יכול לבחור כל אדם.

רשף חן: הוא יכול לבחור כל אדם בלבד שאותו אדם הוא כשיר.

רשף חן: אם יש עשרה מועמדים הם ייגשו לוועדה, והיא תקבע מי מהשמונה שהם כשירים ייבחר.

יורי שטרן: ועדת רביבי.

רשף חן: במובחן מיתר העובדים שמבין העשרה היא תצביע על אחד ותחליט שאותו לוקחים.

רשף חן: זה המהות של החוק; יש פה כל מיני תיקונים טכניים, הוצאת דברים קצת אנאכרוניסטיים בפקודה והכנסת דברים אחרים.

רשף חן: אין טעם שניכנס לזה כרגע.

יורי שטרן: האיש שמשרד הפנים שולח להיות חבר בוועדות האלה הוא עובד המשרד?

רשף חן: אנחנו כתבנו שהוא יהיה או עובד המשרד או עובד עירייה אחרת.

רשף חן: אני שומע ממרכז השלטון המקומי שהרעיון של עובד משרד הפנים פוגע בתחושת העצמאות שלהם, וכשאני חושב על זה אני מתקשה לחשוב איזה עובד משרד פנים יכול להיות גורם מקצועי רלוונטי.

יורי שטרן: המנכ"ל יכול להשתתף.

רשף חן: כן, המנכ"ל למנכ"ל---

יורי שטרן: המנכ"ל יכול להשתתף בבחירת רואה-חשבון.

רשף חן: אם זה מקובל על הממשלה לי אין התנגדות ששר הפנים ימנה עובד מקביל מעירייה אחרת.

יורי שטרן: למה שהמינוי הזה לא יהיה מטעם מרכז השלטון המקומי?

רשף חן: זה יותר מדי פוליטי.

יעקב אגמון: אני אפילו לא ביקשתי את זה, ואני לא מבקש את זה.

יורי שטרן: אתה לא רוצה להסתבך, אתה אומר.

יורי שטרן: אני חושב שבחקיקות האלה אנחנו מפספסים הזדמנות לתת מעמד לאיגודים המקצועיים: ללשכת רואי-החשבון, ללשכת עורכי-הדין.

רשף חן: זה נכון, אבל יש עם זה צרה צרורה.

רשף חן: אני רוצה לספר לך מניסיוני; יש הוראה כזאת בחוק התכנון והבנייה.

רשף חן: בשנת 1995 קבעו הוראה מאוד חשובה שהארגון היציג של המהנדסים יבחר נציג שיישב בכל ועדה מקומית לתכנון והבנייה, והוא יהיה יועץ מקצועי אובייקטיבי לחברי הוועדה.

רשף חן: כמי שישב 4 שנים בוועדה כזו זה קריטי.

רשף חן: כי בא מהנדס העיר, הוא שעשה את התוכנית, הוא מונה בידי ראש העיר, זה לא אובייקטיבי, ואתה צריך את האיש הזה.

רשף חן: אני נכנסתי לעניין בשנת 99', עברו 4 שנים, ולא מונה; נלחמתי על זה כל התקופה שהייתי בקדנציה, הגשתי גם בג"ץ, קיבלתי תשובות שמממנים עוד 3 חודשים, עוד 4 חודשים, וככה זה נסחב 4 שנים; למה?

רשף חן: כי הארגון לא מצליח להחליט.

רשף חן: היה ויכוח מי הארגון היציג, אתה לא יוצא מזה.

יורי שטרן: היות שיש לנו כיוון משותף צריך לחשוב, כי חיזוק הארגונים האלה מלמטה יוצר איזונים טובים יותר במערכת.

רשף חן: אני בעד.

רשף חן: בעיקרון זה עובד.

רשף חן: החוק מאוד מוכן, הוא בושל היטב.

יורי שטרן: אני רוצה לשאול את היועצת המשפטית של הוועדה, היו פה בהכנה לקריאה שנייה ושלישית תיקונים חשובים בנוסח החוק?

יורי שטרן: מירי פרנקל-שור יש לנו הערות, אולי כדאי להתחיל לקרוא, ואנחנו נעיר תוך כדי קריאה.

יורי שטרן: אין דבר כללי שאת רוצה לציין?

יורי שטרן: מירי פרנקל-שור לא.

דן לפידור: יש לי שתי הערות לעניין הסדר.

דן לפידור: בהצעת החוק בסעיף 4 כתוב שחוות הדעת של היועץ המשפטי בעניין ההרשעה הקודמת תונח לפני ועדת המכרזים למינוי עובדים בכירים, בעוד שבניסוח המקורי כתוב "לפני ועדת המכרזים".

דן לפידור: מאחר שסעיף 170 ב' 1.1 עוסק גם בפקח שהיא לא משרה בכירה נראה לי שצריך להחזיר את זה לוועדת המכרזים.

דן לפידור: כלומר שתונח חוות דעת לפני ועדת המכרזים הרלוונטית ואין טעם להביא חוות דעת היועץ המשפטי במינוי של פקח בעניין הרשעה קודמת.

רשף חן: יותר טוב: "ועדת המכרזים אשר דנה במינוי".

יורי שטרן: אני עכשיו מבקש התייחסות כללית לחקיקה.

יורי שטרן: האם יש דברים עקרוניים?

יעקב אגמון: אם חבר הכנסת רשף חן מסכים שהעניין של מינוי עובד משרד הפנים יורד מהפרק אז אנחנו יכולים לחיות עם נציג בעל תפקיד מקביל בעירייה אחרת שימנה השר.

יעקב אגמון: אף על פי שאנחנו לא חושבים שזה הכרחי אני מבין שיש פה נימוק מקצועי שלא סותר את בקשתנו ואת התנגדותנו למינוי "קומיסר" או "פטרון"; גם אין אנשים מקבילים שאפשר לומר.

יורי שטרן: מקבילים מבחינת התפקיד.

יורי שטרן: למה אין?

רשף חן: במשרד הפנים.

יורי שטרן: אנחנו כבר סיכמנו שזה יהיה רק מעירייה אחרת.

ישראל שפיצר: לנו אין בעיה, ובלבד שזה יהיה בעל מקצוע אחר מרשות אחרת.

יורי שטרן: משרד המשפטים.

אביטל שטיינברג: לעניין הזה אין לנו הערות.

יורי שטרן: לא, בכלל לחקיקה.

אביטל שטיינברג: ברמה הכללית לא, לגופו של עניין יש לי הערה טכנית אחת.

יורי שטרן: אם כך אנחנו נתחיל בקריאת החוק.

יורי שטרן: מירי, בבקשה.

יורי שטרן: מירי פרנקל-שור

קוראת את החוק: הצעת חוק לתיקון פקודת העיריות (מס' 92) (דרכי מינוי עובדים בכירים), התשס"ד ‏2004

קוראת את החוק: תיקון סעיף 167 1.

קוראת את החוק: בפקודת העיריות (להלן – הפקודה), בסעיף 167 –

קוראת את החוק: (2) אחרי סעיף קטן (א) יבוא: "(א1) לעניין מינוי מנהל כללי כאמור בסעיף קטן (א) יקראו את סעיף קטן (א) כך: במקום "המועצה רשאית" יבוא ?

קוראת את החוק: "ראש העירייה" ובמקום מינוי נושאי משרה כאמור בסעיף קטן זה ייעשה בדרך של מכרז פומבי" יבוא "מינוי המנהל הכללי יהיה בדרך של אישור ועדת מכרזים למינוי עובדים בכירים כמשמעותה בסעיף 169 ב', כי המועמד להיות מנהל כללי כשיר ומתאים לתפקיד.

קוראת את החוק: "

אביטל שטיינברג: בדיון הקודם לקראת הצבעה לקריאה ראשונה הצבענו על העניין שמינויים של יועץ משפטי, גזבר ומנהל מחלקת חינוך הם מינויי חובה, לא מינויי רשות.

אביטל שטיינברג: ברגע ששילבנו את הנוסח בסעיף 167 שמעניק לעירייה שיקול דעת, ולא הבהרנו את העניין הזה יש צורך בהבהרה.

אביטל שטיינברג: ההבהרה מצוינת בדברי ההסבר, אך מבחינה משפטית אין בכך די; ההצעה הטכנית שלי היא שאין באמור לעיל לפגוע בכל דין.

יורי שטרן: הרי מה שחובה זה חובה לפי חוקים אחרים, פשוט.

אביטל שטיינברג: אני חושבת שחייבים לציין את זה משום שלכאורה משתמע מכאן שינוי במשתמע של אותן הוראות.

רשף חן: מועצה רשאית לפי דרישת כל דין או הממונה.

רשף חן: מירי פרנקל-שור השאלה העקרונית שעומדת כאן היא האם אנחנו הופכים הכול למינויי חובה.

יורי שטרן: כל מה שבחוק.

רשף חן: זה נושא חדש.

אביטל שטיינברג: ההצעה שלפנינו היא הצעה בענייני מכרזים; להפוך מינויים למינויי חובה אגב כך לפני קריאה שנייה ושלישית זה נראה לי קצת מרחיק לכת.

רשף חן: הבנתי בדיוק מה שאביטל אומרת.

רשף חן: מירי פרנקל-שור מי העובדים הבכירים שנשארו לנו בשיקול הדעת?

רשף חן: הרי יועץ משפטי הוא חובה, מנכ"ל הוא חובה, מבקר עירייה הוא חובה, מהנדס הוא חובה לפי חוק המהנדס.

רשף חן: מפקח תברואה ורופא וטרינר?

רשף חן: מירי פרנקל-שור את המפקח ואת הרופא הורדנו, הרופא הוטרינרי נשאר.

רשף חן: כלומר שמי שנשאר הוא מינויי חובה, אז אולי כדאי להפוך את הגישה של הסעיף ולומר שתפקיד המועצה הוא לא שהמועצה רשאית למנות, אלא הגישה הזאת תחליט שאלו יהיו מינויי החובה; הם ייבחרו בדרך של מכרז למינוי עובדים בכירים, והם יבואו לאישור המועצה.

רשף חן: זה בעצם הפועל היוצא.

רשף חן: בהנחה שכולם חובה לא צריך שם עוד כלום.

רשף חן: מירי פרנקל-שור הבעיה היא "בכל רשות מקומית ימונה מנהל מחלקת חינוך", אותה הוראה קיימת לגבי יועץ משפטי.

רשף חן: כשאתה אומר "המועצה רשאית", בשביל מה להיכנס האם היא רשאית בתוך---

רשף חן: אני מסכים אתך.

רשף חן: הואיל ואת אומרת לי שממילא כולם חובה---

יורי שטרן: אלה חקיקות שונות.

יורי שטרן: לא מזמן הוחלט שחובה שיהיה מנהל מחלקת החינוך.

רשף חן: אולי ישנו את זה.

יורי שטרן: אולי ייתנו חופש בחירה לעיריות.

רשף חן: אולי אני רוצה להוסיף בעתיד עוד דבר שכאן רשאים למנות, ואם ממנים – ממנים בצורה הזאת, אבל לא חובה למנות.

יורי שטרן: אנחנו אומרים שאלה התפקידים שהמינוי שלהם יתבצע בצורה כזאת וכזאת, ולא חשוב אם בחוק הם חובה או לא; אלא שהסעיף הזה לא צריך לפגוע בחובת התפקידים האלה לפי חקיקה אחרת, זה הכול.

עמרם מצנע: השאלה היא אם יש הגדרה לעובד בכיר מבלי לפרט.

עמרם מצנע: כל מיני אנשים בכל מיני עיריות נחשבים לעובדים בכירים כי המבנה של העיריות לא זהה על-פי חוק.

חמי דורון: אבל התקשי"ר קובע דרגה מסוימת שממנה בכל מקרה אתה חייב מכרז.

רשף חן: אפשר היה לעשות תיקון בחוק.

רשף חן: להגדיר עובד בכיר או להסמיך את שר הפנים להגדיר עובד בכיר, ולהוסיף כאן "...או כל עובד בכיר".

חמי דורון: אתה לא יכול, כי בעיריית חיפה שהיא עירייה גדולה יש למשל, כנראה, ראש מִנהל; בעירייה קטנה זה ראש מחלקה.

רשף חן: אנחנו יודעים לפי משכורת.

רשף חן: כל עובד שמשתכר למעלה מסכום כלשהו הוא עובד בכיר, ואז הוא הולך לפי הוועדה.

רשף חן: זה מה שאני הייתי עושה, אבל אי-אפשר לעשות את זה עכשיו.

ישראל שפיצר: יש שונות בין הרשויות מכיוון שיש לך מבנה ארגוני שונה, ואז אתה מביא את זה לפי אינטרסים.

ישראל שפיצר: כלומר אם יש מבנה אחיד לרשויות יכולים לעשות הגדרה.

עמרם מצנע: מי שעומד בראש תחום.

רשף חן: אתה יכול לעשות לפי מספר כפיפים.

רשף חן: יש ניסיון בעניין הזה בארגונים אחרים, אבל זה לא לעכשיו.

יורי שטרן: על איזה תפקידים בשירות הציבורי חלה חובת המכרזים?

קריאה: מכרזים מדרגה 7 ומעלה.

רשף חן: השירות הציבורי הוא ארגון אחד.

עמרם מצנע: ברשויות מקיימים מכרזים על רוב העובדים, אלא שהם מכרזים שיש בהם פתרון בכללי.

רשף חן: ברשות שלך קיימו מכרזים על רוב העובדים.

חמי דורון: היוצא מן הכלל מעיד על הכלל.

עמרם מצנע: אבל זה החוק.

עמרם מצנע: אתה בתור מחוקק צריך להניח שאת החוקים שאתה מחוקק מקיימים אותם אחר-כך.

יורי שטרן: השאלה היא האם עדיף חוק שחל על עובדים בכירים ולא על רשימה מוגמרת.

חמי דורון: אני לא מסכים בעניין הזה.

חמי דורון: אתם רוצים להיכנס לתחום שבכלל לא קשור לתיקון הזה של החוק.

חמי דורון: מטרת התיקון הזה היא לעשות שני דברים שאתם מנסים ליצור ממנו משהו חדש שהוא הרבה יותר רחב והרבה יותר גדול, שאותו צריך לפתור בחקיקה כוללת שבכלל לא קשורה לנושא הזה.

חמי דורון: הצעת התיקון הזאת מדברת על שני דברים עקרוניים: יצירת מצב שבו המנכ"ל הוא משרת אמון, והוא יבוא למעין שימוע בוועדת המכרזים כמו בשיטת המינוי בסנאט האמריקני; והדבר השני הוא שוועדת המכרזים המיוחדת לצורך הנושא הזה תהיה בנויה ממספר פונקציות מוגדרות בצורה מוחלטת.

יורי שטרן: אבל את מי היא תבחר?

חמי דורון: סעיף 167 קובע אלו תפקידים צריכה המועצה לעשות באמצעות מכרז.

חמי דורון: לכן התיקון הזה אומר שהיות שבחקיקה עצמה לא כתוב מי ועדת המכרזים שתעשה את זה – זו יכולה להיות ועדת המכרזים של המועצה וזו יכולה להיות ועדת המכרזים למינוי עובדים שבדרך כלל אף אחד לא יודע מי היא – פה התיקון.

רשף חן: זה התיקון.

חמי דורון: התיקון מגדיר שיש ועדת מכרזים לתפקידים הבכירים – לא רוצים לעשות ועדת מכרזים לאלה מדרגה 7 ומעלה – שמוגדרים בסעיף 167, והם כוללים א', ב', ג', ד', ה', זהו.

חמי דורון: התיקון שאתם רוצים הוא תיקון שיצטרך לעבור בחקיקה כוללת שבכוונתה לשנות את כל מה שנקרא "פקודת העיריות".

חמי דורון: אביטל, אני הקשבתי למה שאמרת, ואני לא רואה שום בעיה מכיוון שהתיקון הזה לא מבטל חוק קיים; אם מוסיפים בסוף המשפט שהנושא הזה לא עומד בניגוד לכל חוק ודין קיים לא צריכה להיות שום בעיה בעניין הזה.

חמי דורון: זה פותר את הבעיה.

רשף חן: אני מציע להפנים את התיקון של אביטל: "מועצה רשאית, ולפי דרישת הממונה או לפי כל דין – חייבת".

רשף חן: אחרי המילה "הממונה", להוסיף "או כל דין".

אביטל שטיינברג: מצוין.

יורי שטרן: אנחנו מאשרים את התיקון בגרסה של חבר הכנסת רשף חן.

יורי שטרן: מירי פרנקל-שור מקריאה את סעיף 2.

יורי שטרן: תיקון סעיף 169 א' 2.

יורי שטרן: בסעיף 169 א' לפקודה – בסעיף קטן (א), במקום "מינתה המועצה" יבוא "מינה ראש העירייה", במקום "167 (א)" יבוא "167 (א1)" והסיפא במילים "הוראה זו" – תימחק.

יורי שטרן: רשף, מה הייתה הסיבה שאנחנו מחקנו את זה?

רשף חן: 167 (א1)?

רשף חן: כי זה מפנה לסעיף שבוטל.

רשף חן: מירי פרנקל-שור בחוק ההסדרים?

רשף חן: לא.

רשף חן: מירי פרנקל-שור בסעיף 169 א' רבתי ביטלנו את ההוראות של המסגרת.

רשף חן: את רואה שזה מפנה לסעיף 167 (א1)?

רשף חן: מירי פרנקל-שור אולי היות שבחוק ההסדרים בוטל כל הנושא של המזכיר?

רשף חן: אביטל, את זוכרת מדוע תיקנו את סעיף 169 א' רבתי, ההוראות שיש לגבי המזכיר?

רשף חן: זה בגלל תיקון שהיה בחוק ההסדרים?

אביטל שטיינברג: לא, אני חושבת שזה בעניין החלופיות בין המנכ"ל לבין המזכיר, למיטב זכרוני.

אביטל שטיינברג: הרי סעיף 169 א' רבתי זה החלת תפקידי המזכיר על המנכ"ל.

רשף חן: סעיף 169 א' רבתי א' אומר: "הוראה זו לא תחול במקום שמינה השר מזכיר לפי הוראת סעיף 169".

רשף חן: אבל סעיף 169 בוטל, ולכן הסיפא לא רלוונטי.

רשף חן: כנ"ל ב': "ולא מונה מזכיר לפי הוראת סעיף 169", אבל אין סעיף 169.

רשף חן: זה פשוט ניקוי טכני.

יורי שטרן: מאשרים את סעיף 2.

יורי שטרן: הצבעה: 1 בתיקון כפי שהוצע פה, ו- 2 כפי שהוא: בעד – 4, נגד – אין, נמנעים – אין.

יורי שטרן: מירי פרנקל-שור מקריאה את סעיף 3: הוספת סעיף 169 ב' 3.

יורי שטרן: אחרי סעיף 169 א לפקודה יבוא: ועדת 169 ב.

יורי שטרן: (א) בכל עירייה תוקם ועדת מכרזים למינוי עובדים למשרות מכרזים המנויות בסעיף 167 (בפקודה זו – ועדת מכרזים למינוי למינוי עובדים בכירים), ואלה חבריה – עובדים בכירים (1) ראש העירייה או נציגו מקרב סגניו, אשר ישמש כיושב ראש ועדת מכרזים למינוי עובדים בכירים; (2) שני חברי מועצת העיר שייבחרו על ידה, אשר לפחות אחד מהם נציג סיעה שאינה מיוצגת בוועדת ההנהלה, או, אם כל הסיעות מיוצגות בוועדת ההנהלה, חבר המועצה שאינו חבר בוועדת ההנהלה; (3) המנהל הכללי של העירייה; (4) נציג שימנה השר, שהוא בעל תפקיד מקביל או דומה לתפקיד נושא המכרז הנדון, מבין עובדי משרד הפנים או בעל תפקיד מקביל בעירייה אחרת;

יורי שטרן: בין עובדי משרד הפנים אנחנו מוחקים.

רשף חן: נמחק מ"מבין" עד "או".

ואסל טאהא: בקשר לעירייה מדובר על המנהל הכללי, אבל במועצות אין מנהל כללי.

ואסל טאהא: אז מי במקום מנהל כללי?

ישראל שפיצר: במועצות יש לך צו נפרד.

ישראל שפיצר: זה לא חל על מועצות, רק על עיריות.

רשף חן: החוק הזה לא חל עליהן.

קריאות: לא.

רשף חן: אין סיבה לא להחיל אותו.

עמרם מצנע: רשף, תסביר את הסיפור של נציג שר הפנים.

רשף חן: זה לא נציג שר הפנים; הרעיון הוא שיהיה נציג מקצועי; לכן גם הורדנו את זה, זה לא יהיה מבין עובדי משרד הפנים, אלא רק מקביל בעירייה אחרת, לפי בקשת מרכז השלטון המקומי.

רשף חן: הרעיון הוא שיישב שם אדם שהוא בעל מקצוע בתחום.

רשף חן: אם ממנים גזבר, שיישב שם גזבר שיוכל לתת את הנתונים המקצועיים.

רשף חן: הוא ממונה בידי שר הפנים כדי שזה לא יהיה מינוי פוליטי, זה מין איזון כזה.

רשף חן: שים לב שבסך-הכול לראש העיר יש פה רוב.

יורי שטרן: לגבי השאלה ששאל חבר הכנסת טאהא, אנחנו לא משליכים את זה על שאר הרשויות?

אביטל שטיינברג: זה רק לגבי עיריות.

יורי שטרן: למה?

ישראל שפיצר: במועצות מקומיות יש שני צווים נפרדים: צו אחד שהוא ספציפי, ומדבר על נוהל קבלת עובדים לעבודה.

ישראל שפיצר: הוא מדבר גם על הרכבי הוועדה ועל סוגי המכרזים השונים, וכולל גם העסקה לאחר גיל 65.

ישראל שפיצר: הוא צו מאוד רחב; צו שני הוא צו שירות העובדים שמכוחו מופיעה חובת המכרזים, ואחד הסעיפים הבולטים הוא שלא יתמנה אדם עובד עירייה או עובד מול רשות אם הוא לא עבר מכרז, הוא חייב לעבור מכרז על כל תפקיד.

יורי שטרן: יש ועדת מכרזים שהרכבה דומה פחות או יותר?

ישראל שפיצר: הוא שונה.

רשף חן: אנחנו לא יכולים לשנות צו.

יורי שטרן: לא יכולים לשנות צו, אבל אני מבקש ממשרד המשפטים שאם עכשיו אנחנו מחוקקים את החוק הזה לא יכול להיות שהמערכת יכולה להיות שונה באופן משמעותי כי אין סיבה.

רשף חן: אני רוצה להזכיר מידה של היסטוריה: הרכב הוועדה הזה נקבע, למעשה, על-פי מהלך שמוביל משרד הפנים לגבי הרשויות המקומיות בכלל.

יורי שטרן: אין לי תשובה, אבל השאלה היא האם אין צורך לשנות את הצו כדי ליצור אחידות?

ישראל שפיצר: אנחנו עושים את זה כרגע.

ישראל שפיצר: יושבת ועדה רחבה שדנה בנושא הזה ומתאימה.

ישראל שפיצר: תהיינה הוראות אחידות לגבי כל השלטון המקומי.

יורי שטרן: אני רוצה את זה אחר-כך בכתב בהתייחסות ספציפית לשני דברים שמופיעים פה: א.

יורי שטרן: קביעה שמנכ"ל היא משרת אמון---

ישראל שפיצר: במועצות המקומיות אין מנכ"ל.

יורי שטרן: בסדר, יש תפקידים מקבילים.

יורי שטרן: פה יש הפרדה בין תפקיד שהוא משרת אמון לבין שאר התפקידים הבכירים.

יורי שטרן: ב.

יורי שטרן: יש הרכב שנראה לנו לאור הדיונים הרכב מאוזן שמבטיח את זכויות האופוזיציה.

יורי שטרן: אני מבקש לדעת איזה הבדל ייווצר בעקבות החקיקה הזאת, ומה התיקונים שאתם מתכוונים להכניס לצווים ולתקנות שקשורים לשאר הרשויות המקומיות כדי ליצור אחידות.

ואסל טאהא: יש לציין שגם הרבה רשויות שממנים בהן מנכ"לים, אפילו מכרזים, וקוראים להם מנכ"ל ומשלמים להם לפי מנכ"ל.

ישראל שפיצר: במועצות מקומיות מי שממנה את התפקידים הבכירים זה משרד הפנים.

ישראל שפיצר: שם יש נציגות של משרד הפנים.

ישראל שפיצר: זה ההבדל.

ישראל שפיצר: ברגע שביטלנו את נציג המשרד זה יהיה ההבדל, למעשה, בין המועצות המקומיות לבין העיריות.

יורי שטרן: תן לנו תשובה מפורטת, כי השקענו עבודה מסוימת במה שלא היה מוגדר כלל וכלל.

יורי שטרן: היו פה הצעות ודיונים שונים באשר להרכב האופטימלי.

יורי שטרן: הגענו למסקנה מסוימת, ואנחנו רוצים שתהיה לה השלכה גם על המועצות המקומיות.

אירית וייסבלום: במועצות המקומיות זה הרבה יותר מסודר.

אירית וייסבלום: התעורר צורך כי לא היה הסדר.

יורי שטרן: אם אתם זוכרים כל פרט ופרט תגידו לנו אחר-כך.

יורי שטרן: מירי פרנקל-שור מקריאה את סעיף 3 (ב): (ב) על אף האמור בסעיף קטן (א), במכרז למינוי מנהל כללי לעירייה ישמש היועץ המשפטי של העירייה כחבר ועדת מכרזים למינוי עובדים בכירים במקום המנהל הכללי של העירייה.

יורי שטרן: (ג) היועץ המשפטי של העירייה ישמש כמשקיף בישיבות ועדת המכרזים למינוי עובדים בכירים, למעט בישיבות שעניינן מינוי יועץ משפטי.

יורי שטרן: "

עמרם מצנע: יש לי שתי שאלות: א.

עמרם מצנע: למה היועץ המשפטי לא יהיה חבר בוועדה?

עמרם מצנע: למה רק משקיף?

יורי שטרן: דיברנו על זה.

עמרם מצנע: נדבר שוב.

רשף חן: יש בעיה; היועץ המשפטי אמור לתת חוות דעת.

רשף חן: יכול להיות מצב בלתי אפשרי: מצד אחד הוא חייב לתת חוות דעת על משהו חוקי או לא חוקי, תקין או לא תקין, ואחר-כך להצביע.

רשף חן: ההצבעה שלו מחייבת, הוא מצביע לפי שיקול דעת משפטי או ערכי.

עמרם מצנע: אבל הכנסת אותו לכאן.

עמרם מצנע: מירי פרנקל-שור ומה קורה כשהוא מנכ"ל?

יורי שטרן: ---

רשף חן: אם אפשר את המנכ"ל.

רשף חן: מירי פרנקל-שור מה שחשוב זו חוות הדעת.

רשף חן: נכון, הוא שם כדי לתת חוות דעת אובייקטיבית.

רשף חן: כשהוא חבר ועדה הוא מתערבב---מנכ"ל זה רק כשירות, הוא לא צריך לבחור את המתאים ביותר.

יורי שטרן: במנכ"ל זה רק אישור למינוי שנעשה בידי ראש העירייה.

עמרם מצנע: היועץ המשפטי הוא חבר שמצביע בוועדות אחרות, למשל בוועדת הקצאות.

רשף חן: משה רוזנפלד תמיד התרעם על זה ותמיד שלח מישהו אחר למחלקה שלו.

רשף חן: היועצים לא רוצים את זה.

רשף חן: מירי פרנקל-שור אני לא חושבת שיועץ משפטי צריך להיות חבר בוועדה הזאת.

רשף חן: צריך להגיד את חוות הדעת המקצועית שלו, אבל אני לא בטוחה שהוא צריך להיות חבר.

יורי שטרן: אם זה לא יועץ משפטי?

עמרם מצנע: אין מישהו אחר.

עמרם מצנע: בעירייה אם אתה לוקח מישהו אחר זה יהיה תמיד מישהו שעלול להיות מקביל לאדם שעומד למכרז, וזה לא מתאים.

עמרם מצנע: אז יכולים להיווצר קשרים לא ראויים.

עמרם מצנע: השאלה השנייה היא האם הוועדה חוקית רק במליאתה?

עמרם מצנע: זה לא כתוב פה.

אביטל שטיינברג: הכללים הרגילים שבדרך-כלל הרוב מספיק.

יורי שטרן: וברוב אין מרכיבי חובה, למשל שחייב להיות נציג חיצוני?

עמרם מצנע: זו בדיוק הבעיה, כי אז למישהו וטו.

רשף חן: אפשר להוסיף סעיף "הוועדה תקבע את סדרי עבודתה", אבל זה די--- מירי פרנקל-שור מה קורה במכרזים רגילים?

עמרם מצנע: אותו דבר.

רשף חן: אם לא כתוב קוורום אז אין קוורום.

רשף חן: אם מישהו יכנס ישיבה ויבקש להגיע בעוד 10 דקות, זה לא יעבוד.

עמרם מצנע: זאת אומרת אם יש חמישה.

ואסל טאהא: רוב רגיל.

יורי שטרן: לנציג החיצוני אין סיבה לטרפד את זה, הוא מינוי של שר הפנים, הוא אדם חיצוני למערכת.

יורי שטרן: השתתפותו תהיה חובה?

עמרם מצנע: אני לא בעד.

אביטל שטיינברג: אם הוא נתקע בפקק בדרך?

רשף חן: כדאי שיחכו.

אביטל שטיינברג: אני נותנת את זה סתם בתור אילוסטרציה.

יורי שטרן: אולי רוצים להסתדר בלעדיו, וקובעים פגישה---

עמרם מצנע: זה לא.

רשף חן: אם אתה עושה משהו לא סביר או לא בתום לב, אז מטרפדים את זה בבית-משפט.

יורי שטרן: אנחנו יכולים להעביר הצבעה על סעיף 3.

יורי שטרן: בעד – 4 ; נגד- אין; נמנעים – אין.

עמרם מצנע: דרך אגב, כשיש מכרז לא צריך אישור מועצה.

עמרם מצנע: אישור המועצה שאנחנו היינו מביאים היה בגלל החוזה האישי, אבל לא בגלל הבחירה בבן-אדם.

רשף חן: הכוונה שלי היא שזו לא מועצה, זה מכרז.

ישראל שפיצר: יש דברים שמחייבים החלטת מועצה, למשל זכות חתימה.

רשף חן: זכות חתימה זה משהו אחר.

רשף חן: המועצה צריכה לאשר ברוב רגיל.

עמרם מצנע: עד היום זה לא הנוהג.

רשף חן: עד היום הסעיף אומר שהמועצה רשאית למנות, והעובד ימונה במכרז.

רשף חן: היחס הזה לא השתנה.

רשף חן: הדבר היחיד שהוסף הוא מה זה מכרז.

עמרם מצנע: לא.

רשף חן: אני אומר לך.

עמרם מצנע: גם לפי מה שהקראת "המועצה רשאית למנות ועדת מכרזים", אבל היא לא חייבת לאשר את המלצות ועדת המכרזים.

רשף חן: לא.

עמרם מצנע: בזמנו אני פעלתי על-פי חוות דעתו של משה רוזנברג, ועובדים בכירים שעברו מכרז לא באו לאישור המועצה.

דן לפידור: לפי פסיקת בית-הדין הארצי לעבודה, את האישור מביאים בפני המועצה, אבל המועצה בעצם חייבת לאשר---

עמרם מצנע: המועצות של העיריות לא חייבות כלום.

דן לפידור: בית-הדין לעבודה פסק בעניין הזה שאחרי שמישהו עבר את ועדת המכרזים היא תקבע---

עמרם מצנע: אז למה לעבור במועצה?

דן לפידור: המועצה מאשרת, אבל היא יכולה לא לאשר רק במקרה חריג מאוד.

רשף חן: זו שאלה קשה, כי בסוף כתוב: "מינוי נושאי משרה כאמור בסעיף זה ייעשה בדרך של מכרז פומבי".

רשף חן: סעיף 167 אומר: "מועצה רשאית למנות", והסיפא של הסעיף הזה אומר: "מינוי נושאי משרה כאמור בסעיף קטן זה ייעשה בדרך של מכרז פומבי".

רשף חן: איך זה עומד זה מול זה?

ישראל שפיצר: הייתה פרשנות שהמינוי אינו חייב מכרז.

ישראל שפיצר: היו רשויות שמינו עובדים בכירים ללא מכרז.

ישראל שפיצר: שאלת לגבי מנכ"ל, שם בית-הדין הארצי פסק שהיות שלא כתוב שהוא חייב מכרז המועצה מינתה אותו, והמינוי הוא מינוי.

ישראל שפיצר: לכן היו צריכים להכניס את הנושא הזה.

רשף חן: בעצם ועדת המכרזים היא היחידה שרשאית להמליץ, והמועצה צריכה לאשר.

רשף חן: יש לך כאן איזון: המועצה לא יכולה לבחור את מי שהיא רוצה.

רשף חן: היא יכולה לא לאשר כלום.

דן לפידור: זה לא כך.

דן לפידור: לפי פסיקת בית-הדין הארצי לעבודה, המועצה חייבת לאשר, למעט במקרים שמתגלים דברים נוראיים.

ואסל טאהא: מה זה חייבת?

דן לפידור: חייבת.

עמרם מצנע: בעצם בית-הדין אמר, חבר'ה, תקנו את החוק.

אביטל שטיינברג: הוא לא אמר את זה, הוא השאיר שסתום למיקוח.

יורי שטרן: אם יש בכל זאת חריגים שבעבורם האישור של המועצה הוא דבר משמעותי ולא פורמלי, אז יש להשאיר את הנוהל הזה.

עמרם מצנע: יורי, בכל מועצה לאומתית היא לא תאשר.

עמרם מצנע: כל מועצה לאומתית לא תאשר לראש העיר מינויים.

יעקב אגמון: אי-אפשר להביא לאישור אדם כזה אם הוא לא עבר תהליך.

עמרם מצנע: הוא צריך לעבור מכרז, אבל בזה זה נגמר, למה להביא לנו הצעה?

רשף חן: זה נושא שחורג מההצעה הזאת.

יורי שטרן: הוא מעניין.

רשף חן: יש שלוש אפשרויות: אפשרות אחת היא להשאיר את המצב הקיים.

יורי שטרן: שהמועצה כן מאשרת.

רשף חן: ואז יש פרשנות לכאן ולכאן, והאמת היא שזה מה שאני מציע לעשות; האפשרות השנייה היא לקיים כאן דיון ארוך, ואז נקבל החלטה שברגע שוועדת המכרזים החליטה, זה המינוי, והדרך הטכנית לתקן את זה, במקום לכתוב "המועצה רשאית", נכתוב "העירייה רשאית" כי העירייה פועלת באמצעות ראש העיר שמבצע את החלטת ועדת המכרזים, ואז פתרנו את הבעיה; או להחליט ברחל בתך הקטנה שאנחנו רוצים שזה יהיה טיל דו-שלבי שבו הוועדה ממליצה והמועצה צריכה לאשר, וזה מנגנון שקיים.

רשף חן: אז אולי צריך להבהיר את זה קצת יותר ממה שכתוב כאן על-ידי תיקון הנוסח, ובמקום שיהיה כתוב: "המינוי ייעשה באמצעות ועדת מכרזים", לכתוב: "ועדת המכרזים תמליץ למועצה".

רשף חן: אלה שלוש האפשרויות.

רשף חן: מירי פרנקל-שור למה להשאיר את זה בערפל?

יורי שטרן: השאלה היא האם אנחנו ערוכים כעת לדיון בקטע הזה או שנבקש מהמשתתפים לחשוב ולבוא עם ההצעות המנומקות.

אביטל שטיינברג: אם למציע לא אכפת שזה יישאר ככה--- מירי פרנקל-שור למה שלא ייצא חוק ברור מהכנסת?

אביטל שטיינברג: לא עושים דברים בין קריאה שנייה לשלישית בחטף.

יורי שטרן: זה לא בחטף.

יורי שטרן: כדי שזה לא יהיה בחטף, מה שהזכיר חבר הכנסת מצנע זה דבר יותר מדי אמיתי היום בשטח.

יורי שטרן: המועצות הלאומתיות והצרות שהן עושות, לא חינם שר הפנים נאלץ לפזר מועצות.

יורי שטרן: זה לא טוב, תראו לאיזה מבוך זה מביא אותנו.

יורי שטרן: ליצור פה עוד נקודה לחגוג זה לא כדאי.

יורי שטרן: לכן אני מציע לחשוב על זה ברצינות.

רשף חן: הייתי מעדיף שנסיים, כמובן, אבל אם זו הגישה אני נוטה להסכים לה, כי כבר יצרנו המנגנון הזה.

רשף חן: קודם כשלא הייתה ועדת מכרזים מסודרת היה היגיון רב לפיקוח של המועצה; עכשיו יצרנו מנגנון מאוד מאוזן ומסודר, הרבה יותר נכון ומאוזן מהמועצה עצמה.

רשף חן: אז יש היגיון לומר שהמנגנון החליט, והמועצה לא תתחיל לעשות פופוליטיקות וקואליציות.

רשף חן: אז אני מציע טכנית זה להחליף את המילה "המועצה" במילה "העירייה".

רשף חן: אם נכתוב "העירייה רשאית", עשינו את העניין מכיוון שאני יודע בוודאות שהעירייה מפורשת כגוף שפועל באמצעות ראש העיר, הוועדה החליטה, ראש העיר ממנה, ובזה נגמר העניין.

אירית וייסבלום: השאלה היא אם לא צריך להשאיר בקרה על מה שקורה בוועדה; גם אם אנחנו קובעים את הרכב הוועדה עדיין יכולים להיות מקרים – כפי שיש – של מכרזים תפורים, שההרכב בא לאשר מכרז תפור, שלמועצה יהיה כוח לא לאשר מכרז שהוכרז בפניה שהוא תפור.

רשף חן: אם יתברר שהמכרז תפור, המקום לברר את זה הוא בבית-משפט.

אירית וייסבלום: צריך להשאיר בידיה את ההחלטה.

יורי שטרן: אפשר לקבוע שצריך להיות רוב של שני שליש; כלומר יש כמה מנגנונים אם אנחנו רוצים להשאיר זכות וטו למועצה.

ואסל טאהא: באיזה רוב, שני שליש?

ואסל טאהא: מועצת העיר היא שני שליש?

יורי שטרן: ---

רשף חן: שני שליש כדי לבטל החלטה.

יורי שטרן: אם רוצים להתנגד להחלטה.

ואסל טאהא: יש בעיה עם שני שליש לפטר גזבר רע.

ואסל טאהא: לא יהיה לראש הרשות שני שליש במועצה, זה הפוך.

עמרם מצנע: המועצות הן פוליטיות לחלוטין גם כשהן לא לאומתיות.

עמרם מצנע: כל חברי המועצה פועלים באופן עקרוני.

יורי שטרן: אבל הם גם הקול של הציבור.

עמרם מצנע: אני חושב שלא יהיה נכון לתת לחברי מועצה לעסוק במינויים.

עמרם מצנע: זה בור ללא תחתית.

עמרם מצנע: על-כן הרעיון בהצעה הזאת הוא רעיון טוב.

עמרם מצנע: כשעושים מכרז אין אינסטנציה נוספת.

עמרם מצנע: המשמעות היא שצריך להביא בפני המועצה מי זה , ולספר מה הוא, זה דבר רע.

יורי שטרן: מקבל.

עמרם מצנע: לכן הדבר הזה הוא נכון בזכות הבהרת החוק.

עמרם מצנע: אם בית המשפט באמת גם פסק, אז בעצם הוא אמר שזה מיותר.

ואסל טאהא: אני מסכים להצעה של רשף, הצעה מושלמת.

ואסל טאהא: שייכתב "העירייה", זו הצעה מושלמת.

אביטל שטיינברג: אולי זה נכון, אבל זו לא הצעת החוק שלפנינו.

אביטל שטיינברג: אתם עושים פה משהו שלא חשבנו עליו קודם.

רשף חן: אז אם קשה למשרד המשפטים נעכב את זה בכמה זמן.

יורי שטרן: אביטל, אנחנו נאשר את החוק עם התיקון הזה, אבל זה מין אישור על תנאי.

יורי שטרן: כלומר נגיד כעבור שבוע, עד יום שלישי הבא---

אביטל שטיינברג: זה לא מספיק לי.

אביטל שטיינברג: לסדר יום של ועדת שרים לעניינים חקיקה אני צריכה לפחות שבועיים.

יורי שטרן: זה לא לוועדת שרים, סליחה.

אביטל שטיינברג: סליחה, אני הולכת לפי המנדט של הממשלה, אני לא יכולה להחליט כאן דברים על דעת עצמי.

יורי שטרן: אבל למה זה לוועדת שרים?

אביטל שטיינברג: מכיוון שאני מגיעה לכאן עם מנדט מוגדר מוועדת שרים לחקיקה.

אביטל שטיינברג: לי אין מנדט להגיד אם זה טוב או רע; וגם אם אני אתייעץ עם אנשי המקצוע הכי בכירים במשרד הפנים זה לא מספיק, אנחנו פועלים על-פי מנדט של ועדת שרים לחקיקה.

אביטל שטיינברג: זו מתכנסת מדי יום ראשון, סדר היום שלה נחתך---

רשף חן: ואולי יתברר שזה בכלל לא תיקון חוק, אלא המצב הקיים, וזו רק הבהרה?

רשף חן: אז ודאי את לא צריכה תשובה לשר.

יורי שטרן: תסבירי לי למה זה נושא חדש.

יורי שטרן: אם נאמר פה שהמצב הנוכחי אינו ברור, והוא מתפרש לשני פנים ואינו מוגדר, אז איפה זה נושא חדש?

רשף חן: אם אביטל צריכה שבועיים תן לה שבועיים.

רשף חן: בואי נקבע שתוך שבועיים את יכולה לבקש דיון נוסף אם את צריכה.

רשף חן: אם את לא מגיעה תוך שבועיים אנחנו נמשיך עם זה הלאה.

רשף חן: אדוני היושב-ראש, הצעתי – ורויטל הנהנה אז אני רואה את זה כהסכמה – אם תוך שבועיים אנחנו לא שומעים ממשרד המשפטים שום דבר---

אביטל שטיינברג: זה לא משרד המשפטים, אלא ועדת השרים לחקיקה.

רשף חן: ממך באופן אישי.

רשף חן: ---אז מזכירות הוועדה תעלה את זה להצבעה.

רשף חן: במשך השבועיים האלה יש להם הזכות לומר שהם רוצים עוד דיון, ולבוא לכאן.

יורי שטרן: אני מבקש לבדוק מחדש האם זה באמת מסוג הדברים שחייבים לחזור לוועדת שרים.

יורי שטרן: זאת לא הצעת חוק ממשלתית, עם כל הכבוד.

יורי שטרן: לא אכפת לי בנקודות האלה מוועדת השרים; אכפת לי מדעתו של משרד הפנים ומדעת

יורי שטרן: כם כמשרד המשפטים, כי אלה שני גורמים מקצועיים שיכולים להגיד לנו---

אביטל שטיינברג: זו לא שאלה מקצועית, זו שאלה של מדיניות.

אביטל שטיינברג: אתה מעמיד אותי במצב מאוד לא נוח, משום שמשפטית אני יכולה להגיד שזה המצב; אם זה טוב או רע זו כבר החלטה ערכית, זו לא החלטה שלי.

יורי שטרן: אנחנו ניתן לך שבועיים, אבל מבחינת יחסי הגומלין בין הכנסת לבין הממשלה--- זה לא רק עניין של החקיקה הספציפית הזאת, עקרונית אני לא רואה איך אנחנו מתפקדים בצורה כזאת שכל דבר קטן כל-כך צריך לחזור לוועדת השרים, לא לשר המקצועי, אלא לוועדת השרים.

יורי שטרן: זה פשוט מטמטם את המערכת.

יורי שטרן: לכן לפני שאת מעלה את זה לוועדת השרים אני מבקש לבדוק אצלך במערכת, ואולי גם בהתייעצות עם מירי – כי בכל זאת הכנסת היא צד – האם באמת דברים כאלה חייבים לחזור לוועדת השרים.

יורי שטרן: מעניין אותי עמדת משרד הפנים ועמדת משרד המשפטים, אבל ועדת השרים נראית לי דבר מוגזם לחלוטין בחקיקה הזאת.

יורי שטרן: עקרונית בא לי כחבר כנסת להעביר את החקיקה הזאת בלי לחכות.

אביטל שטיינברג: אתה יכול גם לא להזמין אותנו בכלל.

רשף חן: הגענו להסכמה, בואו נמשיך הלאה.

יורי שטרן: אני מעמיד את הצעת החוק להצבעה ותקראי את התיקון שמכניסים לסעיף 1 באישור העירייה.

אירית וייסבלום: אני רוצה להעלות נקודה מאוד עקרונית.

אירית וייסבלום: המינוי של העובדים הבכירים, לפי סעיף 171 לפקודה, כפופים להחלטת מועצה, אז יש חוסר הרמוניה: את הקבלה שלהם המועצה לא תאשר, אלא יספיק רק מכרז; ואת הביטול שלהם המועצה כן תצטרך לאשר?

רשף חן: אין ועדה לפיטורים.

ישראל שפיצר: בסעיפים סטטוטוריים יש במועצה.

רשף חן: כי אין ועדת פיטורים.

ישראל שפיצר: בפקודה את הפיטורים של העובדים הבכירים אתה חייב להביא לאישור המועצה.

רשף חן: אבל מי שמחליט על הפיטורים הוא ראש העיר.

רשף חן: אם אנחנו ניצור מנגנון של ועדת פיטורים מקצועית יכול להיות שאז היא תחליף את המועצה.

אביטל שטיינברג: --- מירי פרנקל-שור אני רוצה להתייחס לעניין המועצה והקריאה השנייה והשלישית בחטף.

אביטל שטיינברג: אני חושבת שהעבודה העיקרית צריכה להיעשות בקריאה הראשונה, ואכן נעשתה כאן העבודה העיקרית לקראת הקריאה הראשונה.

אביטל שטיינברג: הקריאה השנייה והשלישית, תפקידה לראות האם החוק שיוצא תחת ידה של הוועדה והכנסת הוא בהיר לחלוטין, והאם יש מקום לתיקונים נוספים, והעניין הזה בא להבהיר שה- screening הזה חשוב.

אביטל שטיינברג: זה ממש לא נושא חדש.

אביטל שטיינברג: עלתה שאלה לאחר התיקון שברור שיש פה דבר שהוא לא מעורפל, ועירייה שתוציא לפועל את עניין הליך הבחירה ומינוי עובדים בכירים צריכה לדעת בדיוק מהו ההליך הבחירה והליך המיון.

אביטל שטיינברג: אם זה צריך לבוא למועצה אחרי בחירתה של ועדת המכרזים או לא, זה עניין שנובע פרופר מהצעת החוק.

אביטל שטיינברג: מבחינתנו זה מאוד קשה שאנחנו מגיעים לקריאה שנייה ושלישית עם כל ההתאמות האחרות.

אביטל שטיינברג: אני מצטערת, אני מרגישה מאוד לא נוח כרגע.

אביטל שטיינברג: מירי פרנקל-שור הוועדה לא מחליטה, הוועדה נותנת שהות לבוא.

אביטל שטיינברג: יכול להיות שתגידו שזה עניין של מדיניות ואתם לא יכולים להחליט כרגע, ואז הוועדה תחליט האם היא משאירה כך או מתקנת.

אביטל שטיינברג: אבל יש לכם האפשרות לבדוק.

אביטל שטיינברג: מקצועית אני מרגישה עכשיו קושי מאוד גדול.

עמרם מצנע: תביא את זה אידיאולוגית לאישור.

יורי שטרן: זה מה שאני עושה.

רשף חן: אנחנו סיכמנו שאנחנו מעכבים בשבועיים.

רשף חן: מירי פרנקל-שור בוודאי.

יורי שטרן: מירי צריכה להקריא בשביל זה.

יורי שטרן: מירי פרנקל-שור מקריאה סעיפים 4,5: 4.

יורי שטרן: בסעיף 170 (ב1) (1) לפקודה, אחרי "ועדת המכרזים" יבוא "למינוי עובדים בכירים".

יורי שטרן: כאן יש לי שאלה לפני שתתייחס לזה כך, האם לא צריך להוסיף את מנהל מחלקת החינוך, מכיוון שאנחנו הוספנו אותו בסעיף 167 (א).

יורי שטרן: שם הוספנו בתיקון את היועץ המשפטי ואת מנהל מחלקת החינוך; עכשיו כשהוא בא לוועדה למינוי עובדים בכירים, ואנחנו אומרים שהיועץ המשפטי צריך להגיש את חוות דעתו לעניין הרשעה של המועמד, אם הוספת ב- 167 את מנהל מחלקת החינוך, לדעתי צריך היועץ המשפטי להגיש חוות דעת גם לגביו.

יורי שטרן: חייבת להיות התאמה בין 167 לבין 170.

רשף חן: למה לא במקום לכתוב "גזבר היועץ המשפטי", לכתוב: "במהלך מינוי עובדים האמורים בסעיף 167 ופקח.

דן לפידור: לגבי פקח אין לי בעיה שהיועץ המשפטי יגיש את חוות דעתו על פקח, אבל בשבילו הוועדה לא רלוונטית, ועל-כן כשהוא יבוא לוועדה למינוי עובדים בכירים זה מיותר, הוא יבוא לוועדת המכרזים הרלוונטית.

דן לפידור: כלומר, אין לי בעיה שהיועץ המשפטי ייתן חוות דעת לוועדה לגבי האם יש לפקח הרשעה פלילית, אבל מה פתאום לוועדה הזאת?

רשף חן: זה גם לא יעזור בוועדה הזאת.

רשף חן: מירי פרנקל-שור הפקח חייב לקבל.

רשף חן: חשוב שהוא יקבל, זה תפקיד של שיטור כמעט.

דן לפידור: לא בוועדה הזאת, בוועדה שמינתה אותו.

רשף חן: זו הערה טכנית נכונה.

רשף חן: אני חושב שאם נכתוב "ועדת מכרזים", ברור שזו ועדת מכרזים שעוסקת במינוי הרלוונטי.

רשף חן: להערה שלך, במקום לפרט נכתוב: "עובדים המנויים בסעיף 167 (א1) ופקח, אז גם לעתיד, אם יהיה תיקון ב- 167 לא תהיה תקלה כאן.

יורי שטרן: לא צריכים לראות את הרשימה קבועה לנצח.

דן לפידור: אם נשאיר את הניסוח הקיים של ועדת מכרזים, אז זה בסדר, לא צריכים לעשות שום דבר.

רשף חן: אז זה נשאר ועדת מכרזים.

יורי שטרן: אם רשימה והפניה לסעיף ההוא.

יורי שטרן: מירי פרנקל-שור 5.

יורי שטרן: בסעיף 171 (א) לפקודה – במקום "הוחלט על כך בישיבת המועצה" יבוא "החליטה על כך המועצה ברוב חבריה", ובסופו יבוא "ראש העירייה רשאי להעביר מתפקידו מנהל כללי שמינויו אושר בידי ועדת מכרזים לעובדים בכירים".

דן לפידור: הערה טכנית.

דן לפידור: החוק במקור מדבר על פיטורי עובדים.

דן לפידור: כלומר אם אני לוקח את הניסוח של החוק כתוב "רשאי לפטר באישור".

דן לפידור: השאלה היא האם לפטר אותו או להעביר אותו מתפקידו?

רשף חן: "להעביר מתפקידו" הכוונה היא לפטר אותו.

דן לפידור: יש לי בעיה כי בהתחלת הסעיף כתוב "לפטר" לגבי עובדים אחרים, ופה כתוב "להעביר אותו מתפקידו".

דן לפידור: אני כבר רואה את בית-הדין לעבודה עוסק בפרשנויות.

רשף חן: מירי, את חושבת ש"להעביר מתפקידו" עלול להיות מפורש לא במשמעות של "לפטר"?

רשף חן: מירי פרנקל-שור אם באותו סעיף כתוב פעם "לפטר" ופעם "להעביר מתפקידו", נעשה איחוד מונחים.

יורי שטרן: להעביר מתפקידו לתפקיד אחר.

עמרם מצנע: גם לפטר זה להעביר מהתפקיד.

רשף חן: אני הייתי מפרש ש"להעביר מתפקידו" זה דבר אחד, ואם אתה רוצה למנות אותו אחרי זה לתפקיד אחר זה משהו אחר.

קריאות: אבל שתהיה אחידות.

רשף חן: אני בעד.

יורי שטרן: איפה מכניסים את העירייה במקום מועצת העיר?

יורי שטרן: מירי פרנקל-שור אנחנו צריכים לנסח את זה בסעיף 1.

רשף חן: בסעיף 169--- מירי פרנקל-שור במקום "המועצה רשאית", "העירייה רשאית".

יורי שטרן: אבל אנחנו צריכים להזכיר את זה פה.

יורי שטרן: אני מעלה להצבעה סעיפים 4 ו- 5 בתיקונים שסיכמנו עליהם, וחוזר לסעיף 1 שבו מוסכם שמי שמאשר את המינוי זו העירייה ולא מועצת העיר.

יורי שטרן: בעד – 4; נגד- אין; נמנעים – אין.

יורי שטרן: אנחנו מחכים שבועיים לשמוע או משני המשרדים, משפטים ופנים, או מוועדת השרים לגבי התיקון בסעיף 1.

יורי שטרן: תודה רבה.